Document ID: 31989R2175

*****
ΚΑΝΟΝΙΣΜΟΣ (ΕΟΚ) αριθ. 2175/89 ΤΗΣ ΕΠΙΤΡΟΠΗΣ
της 18ης Ιουλίου 1989
που καθορίζει για τα πορτοκάλια το επίπεδο του ορίου παρέμβασης στην Ισπανία για την περίοδο εμπορίας 1988/89
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 2167/89 του Συμβουλίου της 18ης Ιουλίου 1989 που καθορίζει για τα πορτοκάλια κατώτατο όριο παρέμβασης στην Ισπανία για την περίοδο εμπορίας 1988/89 (1), και ιδίως το άρθρο 1 παράγραφος 2,
Εκτιμώντας:
ότι το άρθρο 1 του κανονισμού (ΕΟΚ) αριθ. 2167/89 καθορίζει για τα πορτοκάλια τα κριτήρια καθορισμού του κατώτατου ορίου παρέμβασης στην Ισπανία· ότι εναπόκειται στην Επιτροπή να καθορίσει αυτό το επίπεδο του ορίου παρέμβασης, εφαρμόζοντας στο μέσο όρο της παραγωγής που προορίζεται για κατανάλωση σε νωπή κατάσταση, των πέντε τελευταίων περιόδων εμπορίας για τις οποίες υπάρχουν διαθέσιμα στοιχεία, το ποσοστό που προσδιορίζεται στην παράγραφο 1 του εν λόγω άρθρου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1988/89 το επίπεδο του ορίου παρέμβασης στην Ισπανία για τα πορτοκάλια, σε εφαρμογή του άρθρου 1 του κανονισμού (ΕΟΚ) αριθ. 2167/89, καθορίζεται σε 272 500 τόνους.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουλίου 1989.

Labels: 18
17
6